CELEX: 62018TA0095
Language: sk
Date: 2019-07-11 00:00:00
Title: Vec T-95/18: Rozsudok Všeobecného súdu z 11. júla 2019 — Gollnisch/Parlament („Pravidlá o úhrade výdavkov a príspevkov poslancov Európskeho parlamentu — Príspevok na asistenta poslanca Parlamentu/príspevok na asistentskú parlamentnú výpomoc — Vymáhanie neoprávnene vyplatených súm — Sťažnosť — Žaloba o neplatnosť — Prípustnosť — Právo na obhajobu — Povinnosť odôvodnenia — Skutkový omyl“)

30.9.2019   
            
            
               SK
            
            
               Úradný vestník Európskej únie
            
            
               C 328/46
            
         
      Rozsudok Všeobecného súdu z 11. júla 2019 — Gollnisch/Parlament
      (Vec T-95/18) (1)
      
      („Pravidlá o úhrade výdavkov a príspevkov poslancov Európskeho parlamentu - Príspevok na asistenta poslanca Parlamentu/príspevok na asistentskú parlamentnú výpomoc - Vymáhanie neoprávnene vyplatených súm - Sťažnosť - Žaloba o neplatnosť - Prípustnosť - Právo na obhajobu - Povinnosť odôvodnenia - Skutkový omyl“)
      (2019/C 328/51)
      Jazyk konania: francúzština
      
         Účastníci konania
      
      
         Žalobca: Bruno Gollnisch (Villiers-le-Mahieu, Francúzsko) (v zastúpení: B. Bonnefoy-Claudet, advokát)
      
         Žalovaný: Európsky parlament (v zastúpení: S. Seyr a M. Ecker, splnomocnení zástupcovia)
      
         Vedľajší účastník, ktorý v konaní podporuje žalovaného: Rada Európskej únie (v zastúpení: M. Bauer, R. Meyer a A. Jensen, splnomocnení zástupcovia)
      
         Predmet veci
      
      Návrh založený na článku 263 ZFEÚ na zrušenie rozhodnutia generálneho tajomníka Parlamentu z 1. júla 2016, ktorým sa žalobcovi uložila povinnosť, aby vrátil sumu 275 984,23 eura, ktorá mu bola neoprávnene vyplatená v rámci príspevkov na asistenta poslanca Parlamentu, a súvisiaceho oznámenia o dlhu z 5. júla 2016, ako aj rozhodnutia predsedníctva Parlamentu z 23. októbra 2017, ktorým sa potvrdzuje rozhodnutie kvestorov zo 14. marca 2017 o zamietnutí sťažnosti proti rozhodnutiu z 1. júla 2016
      
         Výrok rozsudku
      
      
                  1.
               
               
                  Žaloba sa zamieta.
               
            
                  2.
               
               
                  Bruno Gollnisch znáša svoje vlastné trovy konania a je povinný nahradiť trovy konania, ktoré vznikli Európskemu parlamentu.
               
            
                  3.
               
               
                  Rada Európskej únie znáša svoje vlastné trovy konania.
               
            
         (1)  Ú. v. EÚ C 142, 23.4.2018.